laion/Wikipedia-Exotic huggingface dataset:
ელექტრომაგნეტიზმი

ელექტრომაგნეტიზმი, ელექტრომაგნიტური ურთიერთქმედება — ერთ-ერთი ოთხი ფუნდამენტური ურთიერთქმედებიდან. სხვა ფუნდამენტური ურთიერთქმედებები არის სუსტი ურთიერთქმედება, ძლიერი ურთიერთქმედება და გრავიტაცია. ელექტრომაგნიტურ ურთიერთქმედებით ხასიათდებიან მუხტის მქონე სხეულები. არეს, რომელშიდაც ამ ტიპის ურთიერთქმედებას აქვს ადგილი ელექტრომაგნიტური ველი ეწოდება. თავდაპირველად ითვლებოდა რომ, ელექტროობა და მაგნეტიზმი იყო განსხვავებული ძალები. ეს შეხედულება შეიცვალა 1873 წელს ჯეიმზ კლარკ მაქსველის ნაშრომის: ტრაქტატი ელექტროობასა და მაგნეტიზმზე გამოქვეყნების შემდეგ, სადაც ნაჩვენები იყო, რომ უარყოფითად და დადებითად დამუხტული ნაწილაკები ერთ ძალას ემორჩილებოდნენ. ლორენცის ძალა მაქსველის განტოლებები მუხტი ელექტრომაგნიტური ტალღა R. Penrose (2007). The Road to Reality. Vintage books. ISBN 0-679-77631-1.  Purcell, Edward M. (1985). Electricity and Magnetism Berkeley Physics Course Volume 2 (2nd ed.). McGraw-Hill. ISBN 0-07-004908-4.  Moliton, André (2006-12). Basic electromagnetism and materials. New York City: Springer-Verlag New York, LLC. ISBN 978-0-387-30284-3.  Physics 221B notes – quantization დაარქივებული 2012-02-09 საიტზე Wayback Machine. Physics 221B notes – interaction დაარქივებული 2012-02-27 საიტზე Wayback Machine. Quarked Electromagnetic force
სუსტი ურთიერთქმედება

სუსტი ურთიერთქმედება — ელემენტარულ ნაწილაკებს შორის 4 ცნობილი ფუნდამენტური ურთიერთქმედების ერთ-ერთი ტიპი (დანარჩენი ტიპებია ელექტრომაგნიტური, გრავიტაციული და ძლიერი). სუსტი ურთიერთქედება გაცილებით სუსტია არა მარტო ძლიერ, არამედ ელექტრომაგნიტურ ურთიერთქედებაზეც, მაგრამ გაცილებით ძლიერია გრავიტაციულზე. ელემენტარული ნაწილაკების ფიზიკაში არსებული ე.წ. სტანდარტული მოდელის მიხედვით, სუსტი ურთიერთქმედება განპირობებულია ელემენტარულ ნაწილაკებს შორის მძიმე W და Z ბოზონების მიმოცვლით. სუსტი ურთიერთქმედების ყველაზე ცნობილი გამოვლინებაა ბეტა-დაშლა (რომლის გამოც, მაგალითად, ნეიტრონი არ არის მდგრადი ნაწილაკი და იშლება პროტონად, ელექტრონად და ანტინეიტრინოდ. ქართული საბჭოთა ენციკლოპედია, ტ. 9, თბ., 1985. — გვ. 614. R. Oerter (2006). The Theory of Almost Everything: The Standard Model, the Unsung Triumph of Modern Physics. Plume. ISBN 978-0-13-236678-6.  B.A. Schumm (2004). Deep Down Things: The Breathtaking Beauty of Particle Physics. Johns Hopkins University Press. ISBN 0-8018-7971-X.
ქვემო ქართლის მხარე

ქვემო ქართლის მხარე — მხარე აღმოსავლეთ საქართველოში, მოიცავს ისტორიულ-გეოგრაფიული პროვინციების ქვემო ქართლის და თრიალეთის ტერიტორიებს. რეგიონის საერთაშორისო კოდია: GE-KK. ქვემო ქართლის მხარეში შედის საქართველოს კანონმდებლობით განსაზღვრული შემდეგი ადმინისტრაციულ-ტერიტორიული ერთეულები: ქვემო ქართლის უმეტესი ნაწილი თბილისიდან სამხრეთით მდებარეობს. მისი საზღვრები ძირითადად ემთხვევა ისტორიული პროვინციის საზღვრებს, თუმცა აერთიანებს გარეკახეთის ნაწილსაც (კუხეთი და გარდაბანი). ჩრდილოეთი და დასავლეთი საზღვრები მიუყვება თრიალეთისა და სამსრის ქედებს. სამხრეთიდან ესაზღვრება აზერბაიჯანისა და სომხეთის რესპუბლიკები. ქვემო ქართლი საქართველოს ერთ-ერთი უმნიშვნელოვანესი ეკონომიკური მხარეა. მას თბილისის შემდეგ, მეორე ადგილი უკავია სამრეწველო პროდუქციის წარმოების მხრივ. მხარის ფართობი შეადგენს 6528 კვ.კმ-ს, რაც საქართველოს საერთო ფართობის 10 %-ია. საქართველოს მხარეებს შორის ქვემო ქართლს ფართობით მე-4 ადგილი უკავია, ხოლო მოსახლეობით მე-3. მოსახლეობა — 424 ათასს, მოსახლეობის სიმჭიდროვე 1 კვ.კმ-ზე — 65 კაცს. მხარის ადმინისტრაციული ცენტრია ქალაქი რუსთავი. მხარეში 353 დასახლებული პუნქტია, მათ შორის: ქალაქი — 7: რუსთავი, ბოლნისი, გარდაბანი, დმანისი, თეთრიწყარო, მარნეული, წალკა; დაბა — 6: კაზრეთი, მანგლისი, თამარისი, შაუმიანი, ბედიანი, თრიალეთი; სოფელი — 338. ქვემო ქართლის მოსახლეობა 423 986 ადამიანია, რაც საქართველოს მოსახლეობის 11,42 %-ია. მოსახლეობის 51,25 % ეთნიკურად ქართველია, 41,75 % აზერბაიჯანელი, 5,07 % - სომეხი, ხოლო 1,93 % - აფხაზი, ოსი, რუსი, ბერძენი, უკრაინელი და ქურთი. ამასთან, რუსთავში, თეთრიწყაროს, გარდაბნისა და წალკის მუნიციპალიტეტებში ჭარბობენ ეთნიკურად ქართველები, ხოლო მარნეულის, ბოლნისისა და დმანისის მუნიციპალიტეტებში - აზერბაიჯანელები. მხარეში საქართველოს მთავრობის წარმომადგენელია სახელმწიფო რწმუნებული. ამ თანამდებობაზე 1994 წლის ოქტომბრიდან დღემდე მუშაობდნენ: 1994 — ლევან მამალაძე; 2003 — ზურაბ მელიქიშვილი; 2004 — იოსებ მაზმიშვილი; 2004 — ზურაბ მელიქიშვილი (მეორეჯერ); 2008 — დავით კირკიტაძე; 2012 — სულხან სიბაშვილი; 2014 — პაატა ხიზანაშვილი; 2017 — გრიგოლ ნემსაძე. მხარეს თავისი გეოგრაფიული მდებარეობის გამო კარგი სატრანსპორტო კავშირები აქვს. აქ გადის სომხეთისა და აზერბაიჯანის რესპუბლიკებთან დამაკავშირებელი საავტომობილო და სარკინიგზო მაგისტრალები. მთავარი სამრეწველო ქალაქებია რუსთავი და მარნეული. მხარე საქართველოს საერთო საწარმოო მოცულობის 15-20 %–ს იძლევა. მხარის ტერიტორიაზე მდებარეობს ბუნების, არქიტექტურისა და კულტურის მრავალი ძეგლი, მათ შორის უმნიშვნელოვანესია: ბოლნისის სიონი ფიტარეთის მონასტერი ბირთვისის ციხე-სიმაგრე დმანისის ნაქალაქარი სამშვილდე მარტყოფის ღვთაების მონასტერი წუღრუღაშენი სულხან-საბა ორბელიანის ლიტერატურული მუზეუმი წერაქვის სამონასტრო კომპლექსი მხარის ადრინდელი ისტორია იხილეთ სტატიებში: ქართლი ქვემო ქართლი თრიალეთი ქართლის სამეფო ქართლ-კახეთის სამეფო საქართველოს ისტორია ოფიციალური ვებ-გვერდი დაარქივებული 2022-01-19 საიტზე Wayback Machine. ↑ 7 ახალი გუბერნატორიდან ყველა კაცია ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ georgia-ethnic-2014 ↑ georgia-religion2014 ↑ Georgia division
ძლიერი ურთიერთქმედება

ძლიერი ურთიერთქმედება — ელემენტარულ ნაწილაკებს შორის 4 ცნობილი ფუნდამენტური ურთიერთქმედების ერთ-ერთი ტიპი (დანარჩენი ტიპებია ელექტრომაგნიტური, გრავიტაციული და სუსტი ). ძლიერ ურთიერთქედებაში მონაწილე ნაწილაკებს უწოდებენ ჰადრონებს, განსხვავებით ფოტონებისა და ლეპტონებისაგან, რომელთაც არ ახასიათებთ ძლიერი ურთიერთქმედება. ძლიერი ურთიერთქმედების ერთ-ერთი გამოვლინებაა ბირთული ძალები, რომლებიც ნუკლონებს ერთანეთთან აკავშირებენ ატომბირთვში. ძლიერი ურთიერთქმედებას აქვს ქმედების მცირე რადიუსი (~10-13 სმ) და ამ მანძილებზე მნიშვნელოვნად აღემატება ყველა სხვა ტიპის ურთიერთქმედებას. ურთიერთქმედებას ძლიერი ეწოდება იმის გამო, რომ ატომის ბირთვის რიგის მანძილებზე ეს ურთიერთქმედება დანარჩენ ურთიერთქმედებებზე გაცილებით ძლიერია, მაგალითად, ის 100-ჯერ აღემატება ელექტრომაგნიტურ ურთიერთქმედებას. ძლიერი ურთიერთქმედებით გამოწვეული მიზიდულობის გავლენით პროტონები და ნეიტრონები ერთიანდებიან ატომის ბირთვში. ქართული საბჭოთა ენციკლოპედია, ტ. 11, თბ., 1987. — გვ. 279. ძლიერი ურთიერთქმედება — სტატია ენციკლოპედია ბრიტანიკიდან (ინგლისური)
Iron Mask

Iron Mask — ნეოკლასიკური მძიმე როკ ჯგუფი, ჩამოყალიბდა 2002 წელს, ბელგიელი გიტარისტის დუშან პეტროსის მიერ, რომელიც ცნობილია სიმფონიური მეტალ ჯგუფიდან Magic Kingdom. ჯგუფის სახელწოდება და რამდენიმე სიმღერა ალბომიდან ეფუძნება ალექსანდრე დიუმას წიგნს „Man in the Iron Mask“ (ქართ. კაცი რკინის ნიღაბში). ალბომი სახელწოდებით „Revenge is My Name“ ჩაიწერა ვასილი მოლჩანოვის (Magic Kingdom) მიერ. ვოკალის შემსრულებელი - ფილ ლეტო, კლავიშები - Youri De Groote. რიჩარდ ანდერსონი - კლავიშები ლარს ერიკ მატსონი- გიტარა ფილ ლეტო - ვოკალი Youri De Groote - კლავიშები ანტონ არქიპოვი - დასარტყმელი საკრავები „Revenge is My Name“ - (2002) „Hordes of the Brave“ - (2005) „Shadow of the Red Baron“ (2010) „Black as Death“ (TBA) ოფიციალური საიტი.
აქციების პირველადი განთავსება

აქციების პირველადი განთავსება (ინგლ. Initial Public Offering, IPO) — კერძო კომპანიის აქციების პირველი საჯარო გაყიდვა, კომპანიაში კაპიტალის მოზიდვის მიზნით . გაყიდვა შეიძლება განხორციელდეს, როგორც დამატებითი აქციების გამოშვებით, ისე კომპანიის აქციონერების მიერ უკვე არსებული აქციების გამოტანით ბაზარზე. 2006 წელს, მთელ მსოფლიოში, 247 მლრდ აშშ დოლარის საერთო ღირებულების 1729 IPO განხორციელდა . 2007 წელს ამ მაჩვენებლის სერიოზული გადამეტება იყო მოსალოდნელი . ფულადი გარიგებების მიხედვით, აშშ და ჩინეთი ლიდერობენ. უდიდესი IPO 2010 წელს ჩაატარა ჩინეთის სოფლის მეურნეობის ბანკმა, რომელმაც 22,1 მლრდ აშშ დოლარი მოიზიდა კომპანიაში. ↑ http://top.rbc.ru/economics/13/08/2010/449919.shtml დაარქივებული 2010-08-15 საიტზე Wayback Machine. (რუს.)
ბიბი-ჰეიბათის მეჩეთი

ბიბი-ჰეიბათის მეჩეთი (აზერ. Bibiheybət məscidi) — შიიტური მეჩეთი ბაქოში, მდებარეობს ბაქოს ყურეს სანაპიროზე, აზერბაიჯანში. თავდაპირველად აგებულია XIII ს-ში შირვანშაჰ აბუ-ლ-ფათხ ფარუხზადის მიერ, რომელმაც იარსება 1936 წლამდე ვიდრე ბოლშევიკები დაანგრევდნენ. ამჟამინდელი შენობა, განახლებული მეჩეთი, აგებულია 1990-იან წლებში. ბიბი-ჰეიბათის კომპლექსი, რომელშიც მეჩეთის გარდა განსასვენებელები და საფლავები შედიან (მათ შორის უკეიმი ხანუმის საფლავი, წინასწარმეტყველ მუჰამედის შთამომავალი), როგორც განადგურებამდე, ისე ამჟამადაც წარმოადგენს აღმოსავლეთის მუსლიმების სასულიერო ცენტრს და აზერბაიჯანის ისლამური ხუროთმოძღვრების ერთ-ერთ ღისშესანიშნავ ძეგლს. მეჩეთი თავის დროზე მოინახულეს აბბასკული-აღა ბაკიხანოვმა, ალექსანდრე დიუმამ და ხურშიდბანუ ნატავანმა. ადგილობრივები ძველად „ფატიმას მეჩეთს“ ეძახდნენ. ამავე სახელით აღწერს ალექსანდრე დიუმა მეჩეთს, რომელიც მე-19 საუკუნის 40-იან წლებში მოინახულა. ↑ ბრეტანიცკი ლ.ს., აზერბაიჯანის ხუროთმოძღვრება XII-XV სს და მისი ადგილი ახლო აღმოსავლეთის არქიტექტურაში («Зодчество Азербайджана XII-XV вв. и его место в архитектуре Переднего Востока»)., ბაქო, 1966. — გვ. 556.
მიკელე დე ლუკი

მიკელე დე ლუკი (იტალ. Michele De Lucchi) (დ. 1951, ფერარა, იტალია) — იტალიელი დიზაინერი და არქიტექტორი, მეტწილად ცნობილია თავისი დიზაინერული ნამუშევრებით, მისმა მიღწევებმა ახალი სტილის დიზაინის შექმნაში დიდი როლი ითამაშა სახელვნებო ჯგუფებსა და მოძრაობებში: კავარტი, ალქიმია და მემფისი. სწავლობდა არქიტექტურას პადუასა და ფლორენციაში (დაამთავრა 1975). საქართველოში ცნობილი გახდა თავისი ნამუშევრებით: შსს-ს შენობა, ავლაბრის რეზიდენცია (მუშაობდა შენობის დასრულებაზე და ინტერიერზე), მშვიდობის ხიდი (სამივე თბილისში) და სასტუმრო მედეა (ბათუმში). ↑ Michele De Lucchi (1951) architect - designer. Design Dictionary. დაარქივებულია ორიგინალიდან — 2010-09-18. ციტირების თარიღი: 2010-08-21. პირადი საიტი დაარქივებული 2012-01-29 საიტზე Wayback Machine. ;
დიმნა

დიმნა — ანტიკური და შუა საუკუნეების ციხესიმაგრე დასავლეთ საქართველოში, ახლანდ. სოფელ დიმის მახლობლად (ბაღდათის მუნიციპალიტეტი). ლეონტი მროველის (XI ს.) ცნობით, დიმნა აუშენებია მეფე ფარნავაზს შორაპნის ციხესთან ერთად. მასვე უკავშირებს დიმნის აგებას ვახუშტი ბატონიშვილიც (XVIII ს.). დიმნა უნდა ყოფილიყო მნიშვნელოვანი სტრატეგიული პუნქტი მნიშვნელოვან გზათა შესაყართან. იგი აკონტროლებდა, ერთი მხრივ, ხანისწყლის ხეობას, რომელიც „რკინისჯვრის“ გზის მეშვეობით რიონის ხეობას უკავშირდებოდა, ხოლო, მეორე მხრივ, „ციხის ყელზე“ გავლით, ქართლთან დამაკავშირებელ გზას. ჩვენამდე მოღწერული ნაგებობა მცირე ზომისაა (40 მ × 20 მ). შემორჩენილია ოთხკუთხა კოშკი და ზღუდის ნაშთები, რომლებიც წყობის მიხედვით ადრინდელი შუა საუკუნეებით შეიძლება დათარიღდეს, ხოლო ციხის გარეთ გათხრებით გამოვლენილი რიყის ქვის კედელი ელინისტური ხანის მიწურულს (ძვ. წ. II–I სს.) მიეკუთვნება. ბორცვი, რომეზედაც ციხეა აშენებული, ძველ ნამოსახლარს წარმოადგენს. იგი ხელოვნური თხრილით არის გამოყოფილი ფერსათის კალთისაგან და დატერასებულია. აქ მოპოვებული არქეოლოგიური მასალები წინარეანტიკურ ხანას განეკუთვნება. დიმნის მიდამოებში 1974 წელს ჩატარდა მცირე მასშტაბის დაზვერვითი არქეოლოგიური სამუშაოები (ხელმძღვანელი ვ. ჯაფარიძე). ჯაფარიძე ვ., ენციკლოპედია „საქართველო“, ტ. 2, თბ., 2012. — გვ. ?.
იაპონური მაკაკები

იაპონური მაკაკები — ამ ცხოველებს იაპონურ „თოვლის მაიმუნებსაც“ უწოდებენ. ისინი ჩრდილოეთ ჰონსიუს მთებში ბინადრობენ. ეს ადგილები წლის უმეტეს დროს თოვლით არის დაფარული. იაპონური მაკაკები ჯგუფურად გროვდებიან ვულკანურ ნაკადულებთან და თბებიან. მსოფლიოს დიდი ატლასი, გვ. 130, თბილისი, 2009.
იაპონური წერო

იაპონური წერო, მანჯურიული წერო (ლათ. Grus japonensis) — ფრინველი წეროსნაირთა რიგისა. გავრცელებულია შორეულ აღმოსავლეთსა და იაპონიაში. მისი სხეულის სიგრძე 120-150 სმ აღწევს, ფრთების შლილი 220-250 სმ. წონა 7-10,5 კგ. მიიჩნევა ბედნიერების სიმბოლოდ, განსაკუთრებით იაპონიაში. გამოსცემს ხმამაღალ, საყვირის მსგავს ხმას. იაპონური წერო ძალზე გრაციოზულია. გაოცებას იწვევს მისი ცეკვა და ახალ თაობაზე ზრუნვა. იშვიათი და საფრთხეში მყოფი სახეობაა. დაცულია საერთაშორისო და ეროვნული კანონმდებლობით. მსოფლიოს დიდი ატლასი, გვ. 130, თბილისი, 2009.
ჰორიუძის ტაძარი

ჰორიუძის ტაძარი - ნარას ახლოს მდებარე ეს ბუდისტური ტაძრების კომპლექსი დაახლოებით ახ. წ. 700 წელს აშენდა. ტაძრები დახვეწილი და სრულყოფილი არქიტექტურით გამოირჩევა. ეს ხის ნაგებობები მსოფლიოში უძველესია. პაგოდა დგას იმ ადგილზე, სადაც ყველაზე ძვირფასი ბუდისტური რელიკვიებია ჩამარხული. მსოფლიოს დიდი ატლასი, გვ.131, თბილისი, 2009.
რიუკიუ

რიუკიუ, ნანსეი — ვულკანურ და მარჯნულ კუნძულთა არქიპელაგი იაპონიაში, კიუსიუსა და ტაივანის კუნძულებს შორის, აღმოსავლეთ ჩინეთის ზღვას გამოჰყოფს წყნარი ოკეანის ღია ნაწილისაგან. გადაჭიმულია დაახლოებით 1200 კმ-ზე, შედგება კუნძულთა 6 ჯგუფისაგან, შედის 98 კუნძული. ფართობი 4700 კმ². უმთავრესად აგებულია მეზო-კაინოზოური და კარსტული კირქვებით (ღერძულ ზოლში ადგილ-ადგილ შიშვლდება პალეოზოური ნაოჭა საფუძველი), ჩრდილო-დასავლეთით გავრცელებულია ვულკანური ქანები. არის რამდენიმე მოქმედი და ჩამქრალი ვულკანი. რელიეფი უმთავრესად პლატოიანი, დაბალმთიანი და დაბალტერასებიანია. მაქსიმალური სიმაღლე 1936 მ (კუნძული იაკუ). ჰავა ჩრდილოეთით სუბტროპიკული, სამხრეთით ტროპიკული მუსონურია. ნალექები 2000-3000 მმ წელიწადში. ხშირია ტაიფუნი. იანვრის საშუალო ტემპერატურა უდრის 14-18 °C, ივლისის — 27-28 °C. კუნძულზე არის ბრინჯის, ბატატისა და შაქრის ჭარხლის ნათესები. განვითარებულია თევზჭერა. დიდი ქალაქია ნაჰა, რომელიც კუნძულ ოკინავაზე მდებარეობს. რიუკიუდან გააქვთ ანანასი. ქართული საბჭოთა ენციკლოპედია, ტ. 8, თბ., 1984. — გვ. 397.
მონასტერი (ქურთის მუნიციპალიტეტი)

მონასტერი — ქურთის მუნიციპალიტეტის სოფლების ზემო მონასტრისა და ქვემო მონასტრის ძველი სახელწოდება. ქართული საბჭოთა ენციკლოპედია, ტ. 7, თბ., 1984. — გვ. 93.
Helloween

Helloween (ინგლ. - Hell „ჯოჯოხეთი“ და ჰელოუინი) — გერმანული პაუერ მეტალ ჯგუფი. ჯგუფი ითვლება მელოდიური სპიდ და პაუერ მეტალის, როგორც ჟანრის შემქმნელად. პირველად მუსიკოსები სახელით Helloween 1984 წელს წარდგნენ მსმენელთა წინაშე. Helloween იყო ძირითადი პიონერული ძალა პაუერ/სპიდ მეტალ ქვეჟანრში, მათმა გავლენამ ასევე გამოიწვია შემდგომში მთელი რიგი პაუერ მეტალ ჯგუფების ჩამოყალიბება და ჟანრის პოპულარიზება მთელი ევროპის მასშტაბით. ჯგუფის შემადგენლობაში არაერთი ცვლილება მოხდა წლების განმავლობაში. ამ ჯგუფის ყოფილმა წევრებმა შემდგომში დააარსეს ისეთი ჯგუფები, როგორებიცაა Gamma Ray, Iron Savior და Masterplan. Helloween ჩამოყალიბდა 1984 წელს ჰამბურგში, გერმანია. ძირითადი შემადგენლობა: კეი ჰანსენი - ვოკალი და გიტარა; მიხაელ ვაიკატი - გიტარა; მარკუს გროსკოფტი - ბასი; ინგო შვიხტენბერგი - დასარტყმელი საკრავები. იმავე წელს ჯგუფმა ხელი მოაწერა Noise Records-თან და ჩაწერა ალბომი, სახელწოდებით Death Metal. კრებულში შესულია ჯგუფები: Hellhammer, Running Wild და Dark Avenger. ალბომში შეტანილია კომპოზიციები: - Oernst of Life და Metal Invaders ვაიჰკატის და ჰანსენის შესრულებით. მთავარი სტატია: Helloween-ის დისკოგრაფია. Walls of Jericho (1985) Keeper of the Seven Keys, Pt. 1 (1987) Keeper of the Seven Keys, Pt. 2 (1988) Pink Bubbles Go Ape (1991) Chameleon (1993) Master of the Rings (1994) The Time of the Oath (1996) Better Than Raw (1998) The Dark Ride (2000) Rabbit Don't Come Easy (2003) Keeper of the Seven Keys: The Legacy (2005) Gambling with the Devil (2007) 7 Sinners (2010) Straight Out of Hell (2013) Aggelos “Redneck” Katsouras. Helloween (Markus Grosskopf) დაარქივებული 2011-10-25 საიტზე Wayback Machine. . Metalpaths.com. ↑ 7 Sinners. Helloween.org. ციტირების თარიღი: 2011-10-27. ვიკისაწყობში არის გვერდი თემაზე: Helloween
Because

Because — ჯონ ლენონის მიერ დაწერილი სიმღერა, რომელსაც ასრულებს The Beatles (ავტორები: ჯონ ლენონი და პოლ მაკ-კარტნი). ეს არის 3-ნაწილიანი ჰარმონიული ვოკალური ნაწარმოები, რომელსაც ასრულებენ ჯონ ლენონი, პოლ მაკ-კარტნი და ჯორჯ ჰარისონი და რომელშიც სამივე ხმა სამ ფენადაა დაშრევებული, რათა შექმნილიყო 9-ხმიანი ჟღერადობა. სიმღერა თავისი ხმოვანებით წააგავს ”ბიჩ ბოისს” ("Beach Boys") და შედის ”The Beatles-ის” 1969 წელს გამოშვებულ ბოლო სტუდიურ ალბომში სახელწოდებით Abbey Road. სიმღერას ელექტრო კლავესინზე დაკვრით იწყებს ჯორჯ მარტინი, შემდეგ ელექტროგიტარით შედის ლენონი, რომელიც აორმაგებს მარტინის დაკრულს ლესლი სპიკერის დახმარებით. „Because“ განეკუთვნება The Beatles-ის იმ მცირერიცხოვან სიმღერებს, სადაც გამოყენებულია ანალოგური სინთეზატორი. The Beatles ალბომ Abbey Road-ის ჩაწერის დროს იყო ერთ-ერთი მოწინავე ჯგუფთაგანი, რომელიც ცდებს ატარებდა სინთეზატორ Moog-ის დახმარებით. ლენონის მონათხრობის მიხედვით სიმღერის შექმნის შთაგონება მოუვიდა ბეთჰოვენის „მთვარის სონატის“ მოსმენის დროს: ”იოკო ფორტეპიანოზე უკრავდა ბეთჰოვენის ”მთვარის სონატას”... მე ვუთხარი: „შეგიძლია, დაუკრა ეს აკორდები უკუღმა?” და დავწერე „Because“ მათ გარშემო. სიტყვები თავისით დაიწერა... არანაირი წარმოსახვა, არანაირი გაურკვეველი მინიშნებები“. სიმღერა „Because“-ის ჩაწერის მთავარი სესიები გაიმართა 1969 წლის 1 აგვისტოს, ვოკალის დაშრევება მოხდა 4 აგვისტოს, ხოლო ჯორჯ ჰარისონის მიერ Moog სინთეზატორის ხმის დადება - 5 აგვისტოს. ეს იყო ალბომის უკანასკნელი სიმღერა, რომელიც ჩაწერილ იქნა მაგნიტურ ფირზე, თუმცა ჯერ კიდევ შესასრულებელი იყო ხმის დადებები ალბომის სხვა სიმღერებისთვისაც. ჯონ ლენონი - სამმაგი წამყვანი ხმა (შუა რეგისტრი), სოლო და რიტმ-გიტარები პოლ მაკ-კარტნი - სამმაგი მეორე ხმა (ზედა რეგისტრი), ბას-გიტარა ჯორჯ ჰარისონი - სამმაგი მესამე ხმა (ქვედა რეგისტრი), Moog სინთეზატორის ორმაგი ჩანაწერი ჯორჯ მარტინი - ელექტრო-პიანინო, ბოლდიუნის კლავესინი ↑ Sheff 2000, p. 191. sfn error: no target: CITEREFSheff2000 (help)
ზოლინგენი

ზოლინგენი — ქალაქი ჩრდილოეთ რაინ-ვესტფალიაში (გერმ. Nordrhein-Westfalen), გერმანია. იგი მდებარეობს ჩრდილოეთ კიდეზე რეგიონში, რომელიც ცნობილია სახელწოდებით - Bergisches მიწა. 2009 წლის მონაცემების მიხედვით მოსახლეობის რაოდენობამ შეადგინა 161.366 კაცი. ეს არის სიდიდით მეორე ქალაქი Bergisches მიწაზე. ზოლინგენს ეწოდება („City of Blades“), რადგან ქალაქი უკვე დიდი ხანია ცნობილია ხმლების, დანების, მაკრატელის წარმოებით. ისინი იქმნება ისეთი ცნობილი ფირმების მიერ, როგორებიცაა: DOVO Solingen, Wüsthof, JA Henckels, Boker, Eickhorn-Solingen და მრავალი სხვა მწარმოებლები. ქალაქის ფართობი: 89,45 კმ ² მოსახლეობა: 161,366 ათასი (2009), 2000 წელს - 165,6 ათასი. უცხოელების რაოდენობა: 22 714 (13,9%)
იაპონიის თეატრი

იაპონიის თეატრი - იაპონიაში სამი ძირითადი ტიპის ტრადიციული თეატრი არსებობს. ნოო, კაბუკი და ბურნაკუ. ნოოს წარმოდგენები ძალიან მოკლეა. მათში მეტია სიმბოლიზმი, ვიდრე მოქმედება. სიცოცხლით სავსე კაბუკის თეატრი მოიცავს მუსიკას, მშვენიერი სცენოგრაფიითა და კოსტიუმებით. ბურნაკუ თოჯინების თეატრის მოდერნიზებული ვარიანტია. მსოფლიოს დიდი ატლასი, გვ. 133, თბილისი, 2009.
კაცუსიკა ჰოკუსაი

კაცუსიკა ჰოკუსაი (იაპონ. 葛飾北斎 , დ. 31 ოქტომბერი, 1760 — გ. 10 მაისი, 1849) — იაპონელი გრავიორი და მხატვარი. უკიიო-ს სკოლის უდიდესი წარმომადგენელი. მასზე გავლენა მოახდინა შუა საუკუნეების ჩინურმა პეიზაჟმა. 1780 წლიდან ქმნიდა ილუსტრაციებს, მხატვრულად გააფორმა 500-მდე წიგნი. უნიკალურ ფერად გრავიურებს ქმნიდა ხეზე. ამ მხატვრის გრავიურების ციკლი „ფუძიამის ოცდათექვსმეტი ხედი“, რომელშიც შედის „ზღვის ტალღებში კანაგავას სანაპიროსთან“ საქვეყნოდ არის ცნობილი. მსოფლიოს დიდი ატლასი, გვ. 133, თბ., 2009.
სუმო

სუმო (相撲 sumō) — სპორტის ნაციონალური სახეობა და მეტად პოპულარული სანახაობაა იაპონიაში. საუკუნეების განმავლობაში დადგენილი წესებისა და რიტუალების მიხედვით, მეტოქეები, რომლებიც სპეციალურად შერჩეული საკვებით იკვებებიან წონის მოსამატებლად, ცდილობენ, ერთმანეთი რინგს გადაღმა გადააგდონ. მსოფლიოს დიდი ატლასი, გვ. 133, თბილისი, 2009.
ტორინ გრინი

ტორინ გრინი (ინგლ. Taurean Green; დ. 28 ნოემბერი, 1986, ბოკა-რატონი, ფლორიდა, აშშ) — ამერიკელი პროფესიონალი კალათბურთელი, რომელიც თამაშობს „აეკ“-ში. ყოფილი ამერიკელი კალათბურთელის სიდნის გრინის შვილი. 2004-2007 წლებში იყო ფლორიდის უნივერსიტეტის გუნდის „ფლორიდა გეიტორსის“ წევრი. 2007 წლის დრაფტში 52-ე ნომრად აიყვანა „პორტლენდ თრეილ ბლეიზერსმა“, 2007, 2008 და 2009 წლებში მონაწილეობდა NBA-ს საზაფხულო ლიგებში. საქართველოს ეროვნული საკალათბურთო ნაკრები www.basketball-reference.com დაარქივებული 2010-05-24 საიტზე Wayback Machine.
ნიკოლოზ ცქიტიშვილი

ნიკოლოზ ცქიტიშვილი (დ. 14 აპრილი, 1983, თბილისი, საქართველო) — ქართველი კალათბურთელი. საქართველოს ეროვნული საკალათბურთო ნაკრების წევრი. ამჟამად არის თავისუფალი აგენტი. 2002 წელს NBA-ს დრაფტზე პირველ რაუნდში, მე-5 ნომრად აყვანილი იქნა „დენვერ ნაგეტსის“ მიერ. ცქიტიშვილი NBA-ში 2006 წლამდე დარჩა. იტალიის ლიგის ჩემპიონი (1): 2002 იტალიის სუპერთასის გამარჯვებული (1): 2002 ირანის სუპერლიგის ჩემპიონი (1): 2012 დასავლეთ აზიის კალათბურთის ლიგის გამარჯვებული (1): 2012 აზიის ჩემპიონთა თასის გამარჯვებული (1): 2012 საქართველოს ეროვნული საკალათბურთო ნაკრები www.basketball-reference.com დაარქივებული 2015-11-26 საიტზე Wayback Machine.
მანუჩარ მარკოიშვილი

მანუჩარ მარკოიშვილი (დ. 17 ნოემბერი, 1986, თბილისი, საქართველო) — ქართველი კალათბურთელი. არის ერთ-ერთი ყველაზე ახალგაზრდა კალათბურთელი რომელმაც ევროლიგაზე ითამაშა, დებიუტის მომენტში ის 15 წლისა და 327 დღის იყო. მანუჩარ მარკოიშვილი თამაშობს საქართველოს ეროვნულ ნაკრებში. VTB ლიგის მფლობელი (2015) თურქეთის ჩემპიონი (2013) FIBA Europe ჩემპიონი (2004) იტალიის სუპერთასის მფლობელი (2012) იტალიის სუპერთასის MVP (2012) ადრიატიკის ლიგის All-Star (2007) 2 გზის სლოვენიის ჩემპიონი (2005–2006) 2 გზის სლოვენიის თასის მფლობელი (2005–2006) იტალიის ჩემპიონი (2003) იტალიის თასის მფლობელი (2003) 2 გზის საქართველოს ჩემპიონი (2001–2002) საქართველოს ეროვნული საკალათბურთო ნაკრები fibaeurope.com
გიორგი ცინცაძე

გიორგი ცინცაძე (დ. 7 თებერვალი, 1986, თბილისი, საქართველოს სსრ) — ქართველი კალათბურთელი. 2011, 2013, 2015, 2017, 2022 წლების ევრობასკეტისა და 2023 წლის მსოფლიო ჩემპიონატის მონაწილე საქართველოს ეროვნული ნაკრების შემადგენლობაში. გიორგი ცინცაძე 20 წელი იცავდა საქართველოს ეროვნული საკალათბურთო ნაკრების ღირსებას და გუნდურ სახეობებში ჩატარებული თამაშებით საქართველოს აბსოლუტური რეკორდსმენია. მან საქართველოს ნაკრების მაისურით 217 მატჩი ჩაატარა. პირველი სანაკრებო მატჩი ქართველმა კალათბურთელმა 2004 წელს, ფინეთის ეროვნული ნაკრების, ხოლო ბოლო შეხვედრა 2024 წელს, სერბეთის ეროვნული ნაკრების წინააღმდეგ გამართა. ამ პერიოდის განმავლობაში, გიორგი ცინცაძემ საქართველოს ნაკრებს არაერთი გამარჯვება მოუტანა. სხვადასხვა დროს იყო რუსეთის ჩემპიონი (2004), ულების თასის მფლობელი (2006), ესტონეთის ორგზის ჩემპიონი (2007, 2008), ევროჩელენჯის ოთხთა ფინალის მონაწილე (2008), ბალტიის ლიგის „ოლ სტარის“ მონაწილე (2008), ესტონეთის პირველობის საუკეთესო კალათბურთელი (2009), ესტონეთის თასის მფლობელი (2011), ბალტიის თასის გამარჯვებული (2011), უკრაინის ჩემპიონი (2013), საქართველოს ჩემპიონი (2016) და საქართველოს თასის მფლობელი (2017). ცსკა მოსკოვი რუსეთის სუპერლიგა: 2003–04 დინამო მოსკოვი ულებ-ის ევროთასი: 2005–06 ტარტუ როკი ესტონეთის ლიგა: 2006–07, 2007–08 ბალტიის საკალათბურთო ლიგა: 2010–11 ესტონეთის თასი: 2010–11 ბუდიველნიკი კიევი უკრაინის სუპერლიგა: 2012–13 ქუთაისი 2010 საქართველოს სუპერლიგა: 2016 საქართველოს თასი: 2016–17 ესტონეთის ლიგის საუკეთესო ევროპელი მოთამაშე: 2007 ესტონეთის ლიგის წლის საუკეთესო მცველი: 2007, 2008 ბალტიის ლიგის „ოლ-სტარის“ მონაწილე: 2008 ევროპის ჩელენჯ-თასის „ოლ-სტარის“ მონაწილე: 2008 ესტონეთის ლიგის წლის საუკეთესო მოთამაშე: 2009 ფიბას ევროპის თასის საუკეთესო ევროპელი მოთამაშე: 2008 ფიბას ევროპის თასის წლის საუკეთესო მცველი: 2008 ფიბას ევროპის თასის სიმბოლური ნაკრების წევრი: 2008 საქართველოს სუპერლიგის სიმბოლური ნაკრების წევრი: 2012, 2015, 2017, 2023 საქართველოს სუპერლიგის „ოლ-სტარის“ მონაწილე: 2012, 2015, 2017, 2023 საქართველოს სუპერლიგის წლის საუკეთესო მოთამაშე: 2012, 2017, 2023 საქართველოს სუპერლიგის წლის საუკეთესო მცველი: 2015, 2017 საქართველოს სუპერლიგის წლის საუკეთესო ასისტენტი: 2023 ბლოკების რეკორდი ესტონეთის ლიგაში — „პარნუ სადამთან“ — 2 ბლოკი: 2008 სარგებლიანობის კოეფიციენტის რეკორდი სუპერლიგაში — „რუსთავთან“ — 41: 2016 ქულების რეკორდი სუპერლიგაში — „ბათუმის“ წინააღმდეგ — 29 ქულა: 2017 მოხსნების რეკორდი სუპერლიგაში — თბილისის გაუსთან — 11 მოხსნა: 2017 ჩაჭრების რეკორდი სუპერლიგაში — თბილისის „დინამოსთან“ — 8 ჩაჭრა: 2017 ასისტების რეკორდი სუპერლიგაში — „ვერასთან“ — 16 შედეგიანი გადაცემა: 2023 FIBA Europe — ფიბა ევროპა Eurobasket.com profile Euroleague.net profile FIBA.com profile Interview for Eurocup ↑ გიორგი ცინცაძემ სანაკრებო კარიერა 217 მატჩით დაასრულა ↑ გიორგი ცინცაძის 20 წლიანი სანაკრებო კარიერა დასრულდა ↑ გიორგი ცინცაძემ სანაკრებო კარიერა დაასრულა ↑ გიორგი ცინცაძემ სანაკრებო კარიერა დაასრულა